Киевта коммуналь хеҙмәт хеҙмәткәрҙәре ярҙамға килгән ябай кешеләр ярҙамында Майҙанда тәртип булдырырға тырыша. Улар активистарҙың палаткаларын, Украина баш ҡалаһының үҙәк майҙанын ярты йылдан ашыу “биҙәп” торған баррикадаларын һүтә. Операцияла Киев мэры Виталий Кличко ла ҡатнашты, ул активистар менән килешеп эшләргә уйлай: “Һөйләшеүҙәр ярҙамында яйлап эш итергә уйлайбыҙ. Тағы әйтәм: төп мәсьәлә- аңлатыу, килешеү...Беҙ Киевты нормаль тормошҡа ҡайтарырға тейешбеҙ.”